《送杨仲宜归闽中二首 其一》
明代·王汝玉

一门推二妙，兰玉喜同荣。之子旋归日，难兄眷恋情。

皇都半秋候，乡路几时程。应有重来约，春风花萼生。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。